ซูเปอร์บอมเบอร์แมน 4

() เป็นวิดีโอเกมแนวแอ็กชันปาร์ตีที่พัฒนาโดยบริษัทโพรดิวซ์และเผยแพร่โดยฮัดสันซอฟต์สำหรับซูเปอร์แฟมิคอม ซึ่งออกวางจำหน่ายเมื่อวันที่ 26 เมษายน ค.ศ. 1996 ในประเทศญี่ปุ่น โดยเป็นส่วนหนึ่งของแฟรนไชส์บอมเบอร์แมน และเป็นภาคที่สี่ของซีรีส์ซูเปอร์บอมเบอร์แมน

เรื่องราวของภาคนี้เริ่มต้นในเวลาที่ไม่ทราบแน่ชัดหลังจากซูเปอร์บอมเบอร์แมน 3 สมองของบากูลาร์หนีจากการระเบิดจากจานบินของเขาและได้เรียกสี่บอมเบอร์คิงและเกรตบอมเบอร์มาเพื่อแก้แค้นไวต์บอมเบอร์และแบล็กบอมเบอร์ ทั้งสองคนพร้อมด้วยเพื่อนบอมเบอร์แมนอื่น ๆ ถูกส่งกลับไปในอดีตเพื่อต่อสู้ในยุคต่าง ๆ และในที่สุดก็หยุดบากูลาร์ได้สำเร็จ

 รูปแบบการเล่น 

ซูเปอร์บอมเบอร์แมน 4 เป็นเกมแอ็กชันที่ผู้เล่นจะวางระเบิดเพื่อทำลายศัตรูหรือบอมเบอร์แมนตัวอื่น นอกเหนือจากการวางระเบิดแล้ว เกมนี้ยังมีเพาเวอร์-อัป ที่ช่วยให้ผู้เล่นสามารถเพิ่มระยะการระเบิดของระเบิด, ต่อยหรือเตะระเบิดที่อยู่บนพื้น หรือหยิบขึ้นมาและโยนใส่ผู้เล่นคนอื่นได้ การระเบิดของระเบิดสามารถทำอันตรายใครก็ตามในสมรภูมิ รวมถึงบอมเบอร์แมนที่ทิ้งระเบิดเอาไว้ตั้งแต่แรกเช่นกัน เกมนี้มีโหมดเกมสองโหมด ได้แก่ เกมปกติ (การทัพที่สามารถเล่นได้สองผู้เล่น) และเกมประจัญบานซึ่งมีโหมดแยกกันสามโหมด

เกมนี้มีสัตว์ประหลาดจำนวนมากที่เป็นศัตรูของผู้เล่น แต่เมื่อปราบพวกมันได้ พวกมันจะกลายเป็นไข่ เมื่อผู้เล่นเลือกไข่ พวกเขาสามารถใช้สัตว์ประหลาดซึ่งมีอยู่สองประเภทคือสิ่งมีชีวิตและเครื่องจักร รวมถึงผู้เล่นสามารถเลือกไข่เพิ่มเพื่อเก็บสัตว์ประหลาดเพิ่มเติมได้ แต่ต้องเป็นสัตว์ประหลาดประเภทเดียวกับที่ตนขี่เท่านั้น

ตลอดจนในบางด่านจะมีกรงที่มีพันธมิตรติดอยู่ข้างใน กระทั่งเมื่อปลดปล่อยแล้ว พันธมิตรดังกล่าวจะเคลื่อนที่ไปรอบ ๆ ด่าน ซึ่งโดยส่วนใหญ่มักจะทำลายบล็อกอ่อน นอกจากนี้ ในแต่ละด่านยังมีการวาร์ปที่จะพาผู้เล่นไปยังด่านโบนัสต่าง ๆ ผู้เล่นสามารถเข้าถึงวาร์ปเหล่านี้ได้เฉพาะเมื่อผู้เล่นสองคนเล่นเกมด้วยกัน และผู้เล่นคนหนึ่งใช้ไอเทมถุงมือพลัง โยนผู้เล่นอีกคนไปที่วาร์ปดังกล่าว

 เกมปกติ 
เกมปกติกลับมาสู่วัตถุประสงค์ของเกมดั้งเดิม โดยที่บอมเบอร์แมนจะต้องกำจัดศัตรูทั้งหมดเพื่อเปิดเผยประตู โหมดนี้จะมีห้าโลก โดยแต่ละโลกจะมีแปดด่าน รวมถึงบอมเบอร์แมนจะต้องเผชิญหน้ากับโฟร์บอมเบอร์คิงส์และเกรตบอมเบอร์ในด่านที่เจ็ดของแต่ละโลก จากนั้นจึงจะต้องเผชิญหน้ากับบอสของโลกในด่านสุดท้าย กระทั่งเมื่อโลกหนึ่งได้รับการเคลียร์ ผู้เล่นสามารถกลับมาเยือนอีกครั้งได้ ตลอดจนสามารถเล่นเลเวลต่าง ๆ ซ้ำได้โดยใช้รหัสผ่าน

 เกมประจัญบาน 
เกมประจัญบานมีสามโหมด ได้แก่ โหมดแบตเทิลรอยัล ซึ่งเป็นโหมดประจัญบานคลาสสิกของบอมเบอร์แมน ที่ผู้เล่นสูงสุดห้าคน (ควบคุมโดยมนุษย์หรือซีพียู) สามารถเล่นต่อสู้กันเอง หรือแบ่งทีมเป็นสองทีมก็ได้ ซึ่งบรรดาบอมเบอร์แมนที่ควบคุมโดยซีพียูสามารถมีระดับความยากได้สามระดับ โดยโหมดนี้สามารถเปิดใช้งานพาหนะแก้แค้นได้ และยังสามารถเปิดใช้งานเกมโบนัส ที่ผู้ชนะการแข่งแบบเดี่ยวจะได้เข้าร่วมการแข่งเพื่อรับไอเทมได้เช่นกัน ทั้งนี้ เกมประจัญบานมีสิบด่าน ซึ่งสามารถเปลี่ยนได้โดยใช้สามพาสเวิร์ดที่แตกต่างกัน

ส่วนโหมดแชมเปียนอนุญาตให้ผู้เล่นสองคนเผชิญหน้ากับโฟร์บอมเบอร์คิงส์และเกรตบอมเบอร์ตามลำดับสำหรับสามยก โดยฉากเครดิตจะปรากฏขึ้นเมื่อผู้เล่นเอาชนะโฟร์บอมเบอร์คิงส์และเกรตบอมเบอร์ได้

และโหมดเมนิแอ็กช่วยให้ผู้เล่นสามารถปรับแต่งการแข่งขันของตนเองได้ด้วยตัวเลือกต่าง ๆ จำนวนมาก ผู้เล่นสามารถแก้ไขวิธีและไอเทมที่จะปรากฏบนสมรภูมิ รวมถึงจำนวนการโจมตีที่สามารถรับได้ก่อนที่จะพ่ายแพ้ อย่างไรก็ตาม ผู้เล่นไม่สามารถสร้างทีม, เปลี่ยนตัวจับเวลา, ยก หรือด่าน และถูกบังคับให้เล่นในด่านประจัญบานปกติซึ่งมีสามยก และสามนาทีแทน

ในเกมประจัญบาน ผู้เล่นสามารถเลือกเล่นเป็นบอมเบอร์แมน, โฟร์บอมเบอร์คิงส์ และเกรตบอมเบอร์ได้ ซึ่งโฟร์บอมเบอร์คิงส์และเกรตบอมเบอร์ต่างก็มีความสามารถเฉพาะตัว อย่างไรก็ตาม บาซูกาบอมเบอร์, เจตบอมเบอร์ และเกรตบอมเบอร์จะมีความเร็ว, จำนวนระเบิด และระยะการระเบิดลดลงเป็นเวลาสิบวินาทีหลังจากใช้ความสามารถ นอกจากนี้ บอมเบอร์แมนยังมีความสามารถพิเศษที่ทำให้เขาสามารถหยุดบรรดาบอมเบอร์แมนตัวอื่นไม่ให้คว้าหรือผลักเขาได้

 หมายเหตุ 

 อ้างอิง 

 แหล่งข้อมูลอื่น 
 Super Bomberman 4 at Hudson Soft (Japanese) on Wayback Machine
 Super Bomberman 4 at GameFAQs
 Super Bomberman 4 at Giant Bomb
 Super Bomberman 4 at MobyGames

หมวดหมู่:วิดีโอเกมที่ออกวางจำหน่ายในปี พ.ศ. 2539
หมวดหมู่:วิดีโอเกมแอ็กชัน
หมวดหมู่:บอมเบอร์แมน
หมวดหมู่:วิดีโอเกมแบบร่วมมือกัน
หมวดหมู่:เกมจากค่ายฮัดสันซอฟต์
หมวดหมู่:เกมวงกต
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมเกี่ยวกับการเดินทางข้ามเวลา
หมวดหมู่:วิดีโอเกมที่พัฒนาขึ้นในประเทศญี่ปุ่น